Държавен вестник, бр. 76, 2021 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  76
Глава 6.2 - Разпоредби за конструкцията и изпитването на контейнери за газове 
593 
.3 
Затворените криогенни съдове, предназначени за транспортиране на охладени втечнени газове 
с температура на кипене под -182°C при атмосферно налягане, не включват материали, които 
могат да реагират по опасен начин с кислородна или обогатена с кислород среда, когато са 
разположени в части от топлоизолацията, където съществува риск от контакт с кислородна или с 
обогатена с кислород течност. 
.4 
Затворените криогенни съдове се проектират  и конструират с подходящи подемни и 
обезопасителни приспособления. 
6.2.1.1.9 
Допълнителни изисквания към конструкцията на съдовете под налягане за ацетилен 
Съдовете под налягане за ООН 1001 ацетилен, разтворен, и ООН 3374 ацетилен, несъдържащ 
разтворители, се пълнят с порест материал, равномерно разпределен, от тип, който отговаря на 
изискванията и изпитването, определени в стандартен или технически кодекс, признат от компетентния  
орган, и който: 
.1  е съвместим със съда под налягане и не образува вредни или опасни съединения нито с ацетилена, 
нито с разтворителя в случая на ООН 1001; и 
.2 е в състояние да предотврати разпространението на разграждането на ацетилена в порестия 
материал. В случая на ООН 1001 разтворителят трябва да бъде съвместим със съда под налягане. 
6.2.1.2 
Материали 
6.2.1.2.1 
 Материалите от конструкцията на съдовете под налягане и техните затварящи механизми, които са в пряк 
контакт с опасни товари, не трябва да бъдат засегнати или отслабени от опасните товари, предназначени 
за превоз, и не трябва да причиняват опасно въздействие, например катализиране на реакция или 
реагиране с опасните товари. 
6.2.1.2.2 
Съдовете под налягане и техните затварящи механизми се изработват от материалите, посочени в 
техническите стандарти за проектиране и изработка, и приложимата инструкция за опаковане на 
веществата, предназначени за транспортиране в съда под налягане.  Материалите трябва да са устойчиви 
на чупливост и на корозионно напукване, както е посочено в техническите стандарти за проектиране и 
изработка. 
6.2.1.3 Сервизно оборудване 
6.2.1.3.1 
 Клапаните, тръбопроводите и другите съоръжения, подложени на налягане, с изключение на устройствата 
за понижаване на налягането, се проектират и конструират така, че налягането на разрушаване да бъде 
най-малко 1,5 пъти по-високо от изпитвателното налягане на съда под налягане. 
6.2.1.3.2 
Сервизното оборудване се конфигурира или проектира така, че да предотвратява повреди, които биха 
могли да доведат до освобождаване на съдържанието на съда под налягане при нормални условия на 
работа и превоз. Тръбите на колектора, водещи до спирателни клапани, трябва да бъдат достатъчно 
гъвкави, за да предпазват клапаните и тръбите от срязване или освобождаване на съдържанието на съда 
под налягане.  Клапаните за пълнене и изпускане и защитните капачки трябва да могат да се обезопасяват 
срещу неволно отваряне. Клапаните трябва да бъдат защитени, както е посочено в 4.1.6.1.8. 
6.2.1.3.3 
Съдовете под налягане, които не могат да се управляват ръчно, се оборудват с устройства (плъзгачи, 
пръстени, ремъци), които осигуряват безопасната работа с тях с механични средства и са разположени 
така, че да не нарушават якостта на съда под налягане, нито да причиняват ненужно напрежение в него. 
6.2.1.3.4 
Отделните съдове под налягане се оборудват с устройства за понижаване на налягането, както е посочено 
в инструкция за опаковане P200(1), P205 или 6.2.1.3.6.4 и 6.2.1.3.6.5. Устройствата за понижаване на 
налягането трябва да бъдат проектирани така, че да предотвратяват навлизането на чужди вещества, 
изтичането на газ и развитието на опасно свръхналягане. Когато са монтирани, устройствата за 
понижаване на налягането на колекторните хоризонтални съдове под налягане, напълнени със запалим 
газ, се разполагат така, че да изпускат свободно на открито по такъв начин, че да се предотврати всякакво 
въздействие на изпускания газ върху самия съд под налягане при нормални условия на превоз. 
6.2.1.3.5 
Съдовете под налягане, в които пълненето се измерва по обем, се оборудват с индикатор за ниво. 
6.2.1.3.6 
Допълнителни разпоредби за затворените криогенни съдове 
6.2.1.3.6.1 
Всеки отвор  за пълнене и изпускане в затворен криогенен съд, използван за транспортиране на запалими 
охладени втечнени газове, се оборудва с най-малко две независими едно от друго спирателни устройства, 
първото от които е спирателен клапан, а второто - капачка или еквивалентно устройство. 
6.2.1.3.6.2 
 За участъци от тръби, които могат да бъдат затворени в двата края и в които могат да бъдат захванати 
течни продукти, се осигурява метод за автоматично понижаване на налягането, за да се предотврати 
генерирането на свръхналягане в тръбите. 
6.2.1.3.6.3 
 Всяка връзка на затворен криогенен съд трябва да бъде ясно обозначена и да показва неговата функция 
(напр. фаза на пари или течна фаза). 
6.2.1.3.6.4 
Устройства за понижаване на налягането 
6.2.1.3.6.4.1  Всеки затворен криогенен съд се оборудва с най-малко едно устройство за понижаване на налягането. 
Устройството за понижаване на налягането трябва да е от тип, който е устойчив на динамични сили, 
включително пренапрежение. 
Глава 6.2 - Разпоредби за конструкцията и изпитването на контейнери за газове 
594 
6.2.1.3.6.4.2 В допълнение, затворените криогенни съдове могат да имат защитна мембрана успоредно с 
пружинното(ите) устройство(а), за да отговарят на изискванията на 6.2.1.3.6.5. 
6.2.1.3.6.4.3 Връзките към устройствата за понижаване на налягането трябва да бъдат с достатъчен размер, за да 
може изпуснатото количество да премине неограничено към устройството за понижаване на налягането. 
6.2.1.3.6.4.4 Всички входове на устройството за понижаване на налягането, при условия на максимално пълнене, се 
разполагат в парното помещение на затворения криогенен съд и устройствата се разполагат така, че да 
осигуряват неограничено изпускане на парите. 
6.2.1.3.6.5 
Капацитет и регулиране на устройствата за понижаване на налягането 
Забележка: По отношение на устройствата за понижаване на налягането на затворени криогенни съдове 
„MAWP“ означава максимално допустимото ефективно манометрично налягане в горната част на зареден 
затворен криогенен съд в работно положение, включително най-високото ефективно налягане по време на 
пълнене и изпразване. 
6.2.1.3.6.5.1 Устройството за понижаване на налягането се отваря автоматично при налягане не по-малко от MAWP и е 
напълно отворено при налягане, равно на 110% от MAWP. След изпразване то се затваря при налягане не 
по-ниско от 10% под налягането, при което започва изпразването, и остава затворено при всички по-ниски 
налягания. 
6.2.1.3.6.5.2 Защитните мембрани се разрушават при номинално налягане, което е по-ниско от изпитвателното налягане 
или от 150% от MAWP. 
6.2.1.3.6.5.3  В случай на загуба на вакуум в затворен с вакуум криогенен съд комбинираният капацитет на всички 
инсталирани устройства за понижаване на налягането трябва да бъде достатъчен, така че налягането 
(включително натрупването) в затворения криогенен съд да не надвишава 120% от MAWP. 
6.2.1.3.6.5.4  Необходимият капацитет на устройствата за понижаване на налягането се изчислява в съответствие с 
утвърден технически кодекс, признат от компетентния орган.* 
6.2.1.4 
Одобрение на съдове под налягане 
6.2.1.4.1 
Съответствието на съдовете под налягане се оценява по време на производството, както се изисква от 
компетентния орган. Съдовете под налягане се проверяват, изпитват и одобряват от контролен орган. 
Техническата документация включва пълни спецификации за проектирането и изработката, както и пълна 
документация за производството и изпитването. 
6.2.1.4.2 
Системите за осигуряване на качеството отговарят на изискванията на компетентния  орган. 
6.2.1.5 
Първоначална проверка и изпитване 
6.2.1.5.1 
Новите съдове под налягане, различни от затворените криогенни съдове и системите за съхранение на 
метален хидрид, се подлагат на изпитване и проверка по време на и след производство в съответствие с 
приложимите стандарти за проектиране, включително следното: 
Върху подходяща мостра на съд под налягане: 
.1 изпитване на механичните характеристики  на материала на конструкцията; 
.2 проверка на минималната дебелина на стените; 
.3 проверка на хомогенността на материала за всяка производствена партида; 
.4 проверка на външните и вътрешните условия на съдовете под налягане; 
.5 проверка на резбите на гърловините; 
.6 проверка на съответствието със стандарта за проектиране; 
За всички съдове под налягане: 
.7  изпитване за хидравлично налягане. Съдовете под налягане трябва да отговарят на критериите за 
приемане, посочени в техническия стандарт или техническия кодекс за проектиране и конструкция; 
Забележка: Със съгласието на компетентния орган хидравличното изпитване под налягане може да 
бъде заменено с изпитване с използване на газ, когато такава операция не поражда опасност. 
.8 
проверка и оценка на производствените дефекти и тяхното отстраняване или изваждането от 
експлоатация на съдовете под налягане. При заварени съдове под налягане се обръща особено 
внимание на качеството на заварките; 
.9 проверка на маркировките на съдовете под налягане; 
*  Вижте например CGA S-1.2-2003 „Стандарти за устройства за понижаване на налягането – Част 2 – Товарни и преносими 
цистерни за сгъстени газове“ 
и S-1.1-2003 „Стандарти за устройства за понижаване на налягането – Част 1 – Бутилки за сгъстени газове“.